# Tänä talvena on riski energiantoimituskatkoille. Tässä ohjeessa on neuvoja niihin varautumiseen. Ohje on suunnattu rakennusten päivittäisestä toiminnasta vastaaville henkilöille.

**Mahdolliset katkot:**

Sähkökatkon keskeisiä seurauksia ovat kaikkien sähkölaitteiden ja ilmanvaihdon sammuminen. Hanoista tulee vettä, mutta kaukolämpörakennuksissa sitä ei saa käyttää, koska se voi olla tulikuumaa aiheuttaen vaaran käyttäjille ja LVI-järjestelmälle. Kaukolämpökatkon keskeisiä seurauksia ovat useimmiten ilmanvaihdon ja lämmityksen sulkeutuminen. Yksinkertaisuuden vuoksi nämä ohjeet on laadittu kattamaan molemmat energiantoimituskatkot.

Sähkökatkojen pituudet on jakeluverkkoyhtiöiden toimesta arvioitu kestävän 2 tuntia kerrallaan. Mahdollisten kaukolämmön toimituskatkojen pituudet ovat täysin kunta- ja tilannekohtaisia.

**Varautumisohjeet:**

* Tehdään ohjeistus, miten toimitaan energiakatkon aikana

Ilmanvaihto ei toimi energiakatkojen aikana, joten tiloissa ei voi oleskella kauaa katkon alkaessa. Tiloista on poistuttava, joten on laadittava ohje, poistutaanko koteihin vai 2 tunniksi pihalle odottelemaan. Hätätilanteessa pieni porukka voi olla myös rakennuksen sisällä ilman, että ilmanlaatu pääsee liian huonoksi.

* Varmistetaan, miten tieto tulevista energiantoimituskatkoista kulkee

Pääosa mahdollisista energiantoimituskatkoista pitäisi olla ennakoituja. Paikallinen jakeluverkkoyhtiö ilmoittaa niistä etukäteen. Kannattaa varmistaa, miten tämä tieto kulkee rakennuksiin.

* Suunnitellaan kulkureitit

Rakennuksessa voi olla ovia, joita ei saa käyttää laitteiden jäätymisen vuoksi. Selvittäkää rakennusten ylläpidon kanssa, mitä ovia käytetään energiakatkojen aikana.

* Varaudutaan venttiilin sulkemiseen

Jos rakennusten ylläpito linjaa, että jokin venttiili tulee sulkea ennen sähkökatkoa tai sen alkaessa, päätetään, kuka sen tekee ja harjoitellaan se yhdessä ylläpidon kanssa

* Ohjeistetaan kaikki rakennusten käyttäjät siitä, että tiloja ei saa tuulettaa

Vaikka ilmanvaihtokoneiden sammuessa ilmanlaatu huononee, tiloja ei saa tuulettaa, koska se aiheuttaa tilojen nopean viilenemisen.

* Kartoitetaan vaaralliset sähkölaitteet

Osa sähkölaitteista käynnistyy itsestään sähköjen palatessa. Rakennuksessa kannattaa kartoittaa laitteet, joiden uudelleen käynnistyminen itsestään voi aiheuttaa vaaran ja sopia, kuka tarkastaa laitteet energiakatkon aikana ja sen jälkeen.

* Varmistetaan keittiöiden toiminta

Keittiön laitteiden itsestään käynnistyminen aiheuttaa vaaratilanteen. Ohjeistetaan keittiön henkilökunta käyttämään emännänkytkintä ennen sähkökatkoa / sen alkaessa.

* Varaudutaan pimeyteen

Varataan tiloihin taskulamppuja.

* Varmistetaan sähkölukkojen toiminta

Käydään rakennusten ylläpidon kanssa läpi sähkölukkojen toiminta tilanteessa, jossa sähköt katkeavat.

* Nimetään henkilöt eri tehtäviin:
* Hissien käytön estäminen ennen sähkökatkoa
* Tuulikaappien sisäovien avaaminen tarvittaessa jäätymisen estämiseksi
* Hissien ja muiden lukittujen tilojen tarkastaminen, ettei ihmisiä ole jäänyt jumiin
* Vaarallisten sähkölaitteiden tarkastaminen, etteivät ne käynnisty itsestään sähköjen palatessa
* Mahdollinen venttiilin sulkeminen